OpenLLM-France/wikimedia huggingface dataset:
# Simon Kuznets

Simon Kuznets (Pinsk, Rússia, 30 d'abril de 1901 - Cambridge, EUA, 8 de juliol de 1985) fou un economista i professor universitari estatunidenc, d'origen rus, guardonat amb el Premi del Banc de Suècia de Ciències Econòmiques en memòria d'Alfred Nobel l'any 1971. El seu nom originari rus fou Semion Abràmovitx Kuznets (Семён Абрамович Кузнец).

## Biografia

Va néixer el 30 d'abril de 1901 a la ciutat de Pinsk, població situada en aquells moments a Rússia però que avui en dia forma part de Belarús, en una família de religió jueva.
Va iniciar els seus estudis universitaris al seu país natal però l'any 1922 es va traslladar als Estats Units, on es graduà en economia a la Universitat de Colúmbia el 1923 i es doctorà el 1926. Posteriorment va treballar de professor a la Warthon School de la Universitat de Pennsilvània entre 1936 i 1954, la Universitat Johns Hopkins entre aquell any i 1960 i la Universitat Harvard fins al 1971.
Va morir el 8 de juliol de 1985 a la ciutat de Cambridge, situada a l'estat nord-americà de Massachusetts.

## Activitat econòmica

Una de les seves primeres hipòtesis fou la de relacionar el creixement econòmic i la distribució de la renda. Segons aquesta, el creixement és necessari per reduir la desigualtat, encara que aquesta també s'associa als començaments del creixement, quan existeix la necessitat de realitzar grans inversions en infraestructures i en béns de capital. Després la generació d'ocupació i l'augment de la productivitat conduirien a salaris més elevats i a una millor distribució de l'ingrés.
Interessat pel sistema de comptabilitat nacional, fou el creador del sistema nord-americà unificat de comptabilitat nacional. Tot i que Kuznets havia treballat en la relació entre el creixement econòmic i distribució de la renda sempre fou molt crític amb la pretensió d'amidar el benestar exclusivament sobre la base de la renda per capita. En un discurs davant el congrés nord-americà, realitzat l'any 1934, advertia que:
| « | És molt difícil deduir el benestar d'una nació a partir de la seva renda nacional "per capita". | » |
| — Simon Kuznets, 1934 |||
No obstant això va considerar que els seus advertiments eren ignorats i que tant economistes com polítics acostumaven a equiparar prosperitat i creixement del PIB. Així, anys més tard de la seva declaració davant el congrés va ampliar les seves crítiques quan va declarar:
| « | Cal tenir en compte les diferències entre quantitat i qualitat del creixement, entre els seus costos i els seus beneficis i entre el curt i el llarg termini. [...] Els objectius de "més" creixement haurien d'especificar "de quin" i "per a què". | » |
| — Simon Kuznets, 1962 |||
Les seves idees macroeconòmiques i sobre el creixement econòmic el van dur a ser guardonat amb el Premi del Banc de Suècia de Ciències Econòmiques l'any 1971.

## Referències

* ↑ citat per C. Cobb, T. Halstead i J. Rowe, The Atlantic Monthly, octubre de 1995
* ↑ Ibídem

## Vegeu també

* Oscil·lació de Kuznets
* Corba de Kuznets

## Enllaços externs

* «Simon Kuznets» (en anglès). The Nobel Prize. The Nobel Foundation.
# Senath

Senath és una població dels Estats Units a l'estat de Missouri. Segons el cens del 2000 tenia 1.650 habitants.

## Demografia

Segons el cens del 2000, Senath tenia 1.650 habitants, 688 habitatges, i 427 famílies. La densitat de població era de 333,5 habitants per km².
Dels 688 habitatges en un 26,3% hi vivien nens de menys de 18 anys, en un 48% hi vivien parelles casades, en un 10,9% dones solteres, i en un 37,8% no eren unitats familiars. En el 34,2% dels habitatges hi vivien persones soles el 20,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,89.
Per edats la població es repartia de la següent manera: un 22,5% tenia menys de 18 anys, un 7,2% entre 18 i 24, un 24,7% entre 25 i 44, un 20,8% de 45 a 60 i un 24,8% 65 anys o més.
L'edat mediana era de 41 anys. Per cada 100 dones de 18 o més anys hi havia 81,4 homes.
La renda mediana per habitatge era de 20.938 $ i la renda mediana per família de 24.458 $. Els homes tenien una renda mediana de 24.345 $ mentre que les dones 16.845 $. La renda per capita de la població era d'11.434 $. Entorn del 21,8% de les famílies i el 29,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Senath». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Senath». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Sidirókastron

Sidirókastron (castell de Ferro en grec: Σιδηρόκαστρον) va ser un assentament fortificat medieval a la muntanya Eta en la Grècia central, esmentat per primer cop al segle xiii. La situació exacte no és coneguda i al llarg dels anys s'ha intentat situar-lo en algun lloc a la Muntanya Knemis (segons Buchon) i a altres llocs. D'acord a la Crònica de Morea la situació mes probable correspondria a unes ruïnes en un altiplà rocós que es troba a l'extrem oriental de la muntanya Eta, a la vora de el curs superior del riu Asop de Beòcia prop dels pobles moderns de Pavliani i Koumaritsi, 10 o 12 km al nord de Gravia i de Kastellia, conforme al que va indicar el 1933 G. Kolias. Estava situat proper a Sideroporta (Porta de Ferro), un pas de muntanya que era dominat pel castell i controlava les rutes des del riu Asop al Cefís.
El castell és esmentat per primer cop com una de les fortaleses cedides per Joan I Ducas de Tessàlia al ducat d'Atenes, aleshores en mans de la família de la Roche, en concepte de dot de la seva filla Elena Comnena Ducaina que es casava amb Guillem I de la Roche, senyor de Livàdia i hereu i futur duc d'Atenes. El castell era considerat la clau per dominar el ducat d'Atenes. Després de la victòria catalana al Cefís el març de 1311, que va donar a la Companyia Catalana el domini del ducat, Sidirókastron fou ocupat pels catalans el 1318, a l'extinció dels Àngel de Tessalia, i quan poc temps després es va crear el ducat de Neopàtria, fou una de les tres capitanies del ducat. El castell fou considerat territori reial i va tenir diversos capitans catalans. És possible que el 1367 fos atacat per grups organitzats albanesos emigrats a la zona, però si van arribar a ocupar el castell el van abandonar al cap de molt poc temps. No se sap en quina data es va perdre definitivament, però segurament el 1389 o 1390 va caure en mans d'Erard IV Làscaris (fill de Joan Làscaris Koloferos), proclamat baró d'Arcàdia com herència materna, que és esmentat com posseidor del castell el 1391. Posteriorment ja només apareixen capitans florentins d'Atenes, al servei dels Acciajouli; Salona, al sud-oest, fou ocupada pels otomans el 1392. A mesura que va perdre la seva condició de fortalesa de frontera, va perdre importància i fou abandonada.
Avui dia les ruïnes esmentades estan abandonades i únicament és accessible des de Pavliani. Les restes encara es conservaven de manera substancial a la primera meitat del segle, però en la segona meitat van ser molt malmeses i només una petita part subsisteix.

## Referències

* Els castells catalans de la Grècia continental, per Antoni Rubió Lluch
* Athens in the Middle Ages, per K.M. Setton, Londres, 1975
* Bon, Antoine. Forteresses médiévales de la Grèce centrale (en francès). 61, 1937, p. 139–142.
* Koder, Johannes; Hild, Friedrich. Tabula Imperii Byzantini, Band 1: Hellas und Thessalia (en alemany). Vienna: Verlag der Österreichischen Akademie der Wissenschaften, 1976. ISBN 3-7001-0182-1.
# Saug

Saug (en francès Saugues) és un municipi francès del departament de l'Alt Loira, a la regió d'Alvèrnia-Roine-Alps.

## Referències

* ↑ Toponímia occitana
# Sofía Suescun Galdeano

Sofía Suescun Galdeano (Pamplona, 4 de juliol de 1996) és una celebritat, col·laboradora de televisió i influenciadora espanyola que es va donar a conèixer després de participar a Gran Hermano 16 i Supervivientes 2018, programes de telerealitat en què es va alçar amb el títol de guanyadora.
El 2021 Suescun va fitxar per IN Management, l'agència de representació de creadors de contingut digital creada per Dulceida. Des d'aleshores ha realitzat col·laboracions amb marques reconegudes internacionalment, entre elles Netflix, que van des de presentar un especial del programa Amor ConFianza o una campanya de promoció de Falso Amor en xarxes socials. A més col·labora amb la plataforma digital Starz Play com a presentadora per a promocionar Express juntament amb els protagonistes, Bernardo Flores i Maggie Civantos. També va ser portada de la revista Xmag al número publicat al desembre de 2022 i va treure una línia de roba d'estiu i complements amb Shein el 2023.

## Referències

* ↑ «Sofia Suescun al·lucina amb el seu nas nou, la xarxa també: tothom diu el mateix», 06-02-2024. [Consulta: 1r juny 2024].
* ↑ «Sofía Suescun sorprende con su cambio de 'look' más radical hasta la fecha: "Es fuerte"» (en castellà), 01-06-2024. [Consulta: 1r juny 2024].
* ↑ Villanueva, Marc. «Sofía Suescun va ser nòvia d'un esportista català: "Me engañó, qué cabronazo"». El Nacional, 24-01-2021. [Consulta: 1r juny 2024].
* ↑ «Sofía Suescun, vídeos escandalosos amb un famós que no és el seu nòvio», 27-06-2023. [Consulta: 1r juny 2024].
* ↑ «Sofía Suescun reaparece en Telecinco, tres años después, con un emotivo mensaje para Kiko Jiménez» (en castellà), 02-05-2024. [Consulta: 1r juny 2024].
* ↑ «Sofía Suescun ficha por Netflix tras ser vetada en Mediaset» (en castellà), 19-11-2021. [Consulta: 1r juny 2024].
* ↑ «Sofía Suescun estrena el total look de Shein que triunfará en primavera» (en castellà), 20-02-2023. [Consulta: 1r juny 2024].
# Shinji Otsuka

Shinji Otsuka (大塚 真司, 29 de desembre de 1975) és un exfutbolista del Japó.
Comença la seua carrera professional al JEF United Ichihara el 1994. Ha jugat als clubs Kawasaki Frontale, Omiya Ardija, Montedio Yamagata i Consadole Sapporo i es va retirar a finals de la temporada 2008.
L'abril de 1995, va ser seleccionat per la selecció nacional sub-20 del Japó per al Campionat Mundial juvenil de 1995.

## Referències

* ↑ J.League Data Site (japonès)
* ↑ Shinji Otsuka, Fitxa a Transfermarkt (anglès)
* ↑ «FIFA». Arxivat de l'original el 2019-06-02. [Consulta: 8 juny 2020].
# Shinjitai

Els Shinjitai (en japonès Shinjitai: 新字体, en Kyūjitai: 新字體, «forma de nous caràcters») són les formes de kanji usats en japonès des de la promulgació de la llista Tōyō kanji el 1946. Algunes de les noves formes que es troben en el Shinjitai també es poden trobar en el xinès simplificat, però el Shinjitai no és un canvi extensiu en tots els kanji i només és aplicable a un petit grup, a diferència del xinès simplificat.
El Shinjitai va ser creat per a simplificar els complicats caràcters Kyūjitai («forma de vells caràcters»). Els kanji sense simplificar són els equivalents als caràcters del xinès tradicional, i antigament s'anomenaven seiji (正字, caràcters correctes o adequats) i van passar per un procés (molt similar al xinès simplificat) reemplaçant el tsuruki (旁, part dreta del kanji) que indica la lectura on'yomi amb un altre caràcter de la mateixa lectura on'yomi però amb menys traços, o reemplaçat una secció complicada d'un caràcter amb un símbol més simple.A diferència del xinès simplificat on tots els nom personals són caràcters simplificats, el Kyūjitai encara és tolerat en nom personals japonesos (jinmeiyō kanji).
Hi va haver un grup d'altres simplificacions posteriorment, tot i que ja no va haver canvis des de la promulgació de la llista Jōyō kanji el 1981.
# Sportklub Niederösterreich St. Pölten

El Sportklub Niederösterreich St. Pölten és un club de futbol austríac de la ciutat de Sankt Pölten.

## Història

El club va néixer l'any 2000 després de la desaparició del FCN St. Pölten (antic VSE St. Pölten). Fou finalista de Copa l'any 2014. Evolució del nom:
* 1920: Arbeiter-Sportklub St. Pölten
* 1934: Sportvereinigung von 1934 St. Pölten
* 1935: Sportverein Ostmark St. Pölten von 1920
* 1938: St. Pöltner Sport Vereinigung (fusió amb St. Pöltner Sport Club von 1913)
* 1945: Arbeiter-Turn und Sportverein St. Pölten von 1920 (escissió)
* 1947: Arbeitersportklub Schwarze-Elf St. Pölten von 1920
* 1973: Sport Club Voith Schwarze-Elf St. Pölten (fusió amb Betriebssportverein Turbine Voith St. Pölten von 1948)

## Palmarès

* Segona Divisió d'Àustria:
** 2015-16

## Referències

* ↑ SKN St Pölten – News, Squad, Results & Fixtures – Soccerway
* ↑ «SKN St. Pölten » Manager history» (en anglès). worldfootball.net. [Consulta: 27 maig 2016].
* ↑ «Austria - List of Cup Finals». [Consulta: 19 octubre 2013].
* ↑ ST. PÖLTEN - A. S. K. SCHWARZE-ELF a fussballabzeichen.at

## Enllaços externs

* Sportklub Niederösterreich St. Pölten - Lloc web oficial
# Sportklub Rapid Wien

El Rapid Viena (en alemany, Sportklub Rapid Wien) és un club de futbol austríac, de la ciutat de Viena. Va ser fundat en 1899 i actualment juga a la primera divisió de la Bundeslliga austríaca. Ha estat campió de dos països diferents, d'Àustria i d'Alemanya (durant el període en què Àustria va estar annexionada a Alemanya durant el Tercer Reich).

## Història

El SK Rapid Wien va ser fundat el 1898 com a Erster Wiener Arbeiter-Fußball-Club (en català: Primer Equip de Futbol de Treballadors de Viena). Els colors originals eren el vermell i el blau, actualment usat com a uniforme reserva. El 8 de gener de 1899 canvià el seu nom per Sportklub Rapid Wien. El 1904 adoptà els colors verd i blanc.

## Palmarès
### Tornejos nacionals

* Bundeslliga austríaca (32): 1911-12, 1912-13, 1915-16, 1916-17, 1918-19, 1919-20, 1920-21, 1922-23, 1928-29, 1929-30, 1934-35, 1937-38, 1939-40, 1940-41, 1945-46, 1947-48, 1950-51, 1951-52, 1953-54, 1955-56, 1956-57, 1959-60, 1963-64, 1966-67, 1967-68, 1981-82, 1982-83, 1986-87, 1987-88, 1995-96, 2004-05, 2007-08.
* Bundeslliga alemanya (1): 1940-41.
* Copa d'Àustria (14): 1918-19, 1919-20, 1926-27, 1945-46, 1960-61, 1967-68, 1968-69, 1971-72, 1975-76, 1982-83, 1983-84, 1984-85, 1986-87, 1994-95.
* Copa d'Alemanya (1): 1937-38.
* Supercopa d'Àustria (3): 1985-86, 1986-87, 1987-88.

### Tornejos internacionals

* Copa Mitropa (2): 1930, 1951.
* Subcampió de la Recopa d'Europa (2): 1985-86, 1995-96.

## Jugadors destacats

* Hans Pesser
* Robert Dienst
* Gerhard Hanappi
* Hans Krankl
* Franz Binder
* Carsten Jancker
* Dietmar Kühbauer
* Andreas Herzog
* Trifon Ivanov
* Peter Schöttel
* Ernst Happel
* Michael Konsel
* Andreas Ivanschitz
* Dejan Savićević
* Antonin Panenka
* Gerhard Rodax
* Toni Fritsch
* Max Merkel
* Heribert Weber
* Gaston Taument

## Enllaços externs

* Pàgina oficial (alemany)
# Siesta Shores

Siesta Shores és una concentració de població designada pel cens dels Estats Units a l'estat de Texas. Segons el cens del 2000 tenia 890 habitants.

## Demografia

Segons el cens del 2000, Siesta Shores tenia 890 habitants, 292 habitatges, i 244 famílies. La densitat de població era de 545,4 habitants/km².
Dels 292 habitatges en un 42,5% hi vivien nens de menys de 18 anys, en un 69,5% hi vivien parelles casades, en un 11,3% dones solteres, i en un 16,4% no eren unitats familiars. En el 14% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,36.
Per edats la població es repartia de la següent manera: un 32,6% tenia menys de 18 anys, un 10,1% entre 18 i 24, un 23,1% entre 25 i 44, un 19,6% de 45 a 60 i un 14,6% 65 anys o més.
L'edat mediana era de 32 anys. Per cada 100 dones de 18 o més anys hi havia 88,1 homes.
La renda mediana per habitatge era de 24.808 $ i la renda mediana per família de 27.679 $. Els homes tenien una renda mediana de 30.208 $ mentre que les dones 13.207 $. La renda per capita de la població era d'11.484 $. Aproximadament el 14,6% de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Siesta Shores». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Siesta Shores». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Sierro

Sierro és una localitat de la província d'Almeria, Andalusia. L'any 2005 tenia 457 habitants. La seva extensió superficial és de 28 km² i té una densitat de 16,3 hab/km². Les seves coordenades geogràfiques són 37° 19′ N, 2° 24′ O. Està situada a una altitud de 755 metres i a 117 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 510 | 495 | 484 | 471 | 472 | 452 | 452 | 452 | 457 |
# Soiuz 34

Soiuz 34 (rus: Союз 34, Unió 34) va ser un vol espacial no tripulat de la Unió Soviètica en 1979 a l'estació espacial Saliut 6. Va ser enviat per abastir a la tripulació resident d'un vehicle de retorn segur després que el vol anterior, Soiuz 33, patís un problema de motor.
El control de missions va decidir redissenyar el motor utilitzat en la nau Soiuz com a resultat de l'error del Soiuz 33, i retornar la nau Soiuz 32 que hagués transportat a Vladímir Liàkhov i Valeri Riumin de l'estació espacial a la Terra sense tripulació, ja que tenia el mateix motor amb el problema del Soiuz 33. Soiuz 34 va tornar amb èxit la tripulació a la Terra 73 dies després del llançament.

## Tripulació

| Posició | Crew Member de llançament | Crew Member d'aterratge |
| Comandant | Cap | Vladímir Liàkhov Primer vol espacial |
| Enginyer de vol | Cap | Valeri Riumin Segon vol espacial |

## Paràmetres de la missió

* Massa: 6800 kg
* Perigeu: 199 km
* Apogeu: 271,5 km
* Inclinació: 51,62°
* Període: 88,91 minuts

## Referències

* ↑ L'informe de la missió és disponible aquí: http://www.spacefacts.de/mission/english/soyuz-34.htm
# Simpatomimètic

Els simpatomimètics són fàrmacs que mimetitzen els efectes de substàncies transmissores del sistema nerviós simpàtic com les catecolamines, epinefrina (adrenalina), norepinefrina (noradrenalina), dopamina, etc. Aquestes drogues es fan servir per al tractament de la parada cardíaca i la baixa pressió de la sang, o fins i tot per a retardar el naixement prematur, entre altres utilitats.
Aquestes drogues actuen al terminal simpàtic postgangliònic, ja sia dírectament activant el receptor postsinàptic, bloquejant el trencament o recaptació, o estimulant la producció i alliberament de catecolamines.

## Tipus

Medicaments del Sistema Nerviós Autònom: Central o Perifèric:
1. Simpàtic: Neurotransmissor andrenèrgic: Adrenalina: Actua receptors de tot el cos. Controla diferents funcions:
* Simpaticomimètrics: Activen o estimulen l'Adrenèrgic/ Simpàtic.
* Simpaticolítics: Inhibeixen el Simpàtic: Blocadors Adrenèrgics.
* Receptors: Fibra cardíaca, Vasos sanguinis, Fibra bronquial, Fibra uterina, Pupil·la, Metabolisme de glúcids i lípids.
2. Parasimpàtic: Receptor: Acetilcolina: controla diferents funcions.
* Parasimpaticomimètrics: Activen el Parasimpàtic.
* Parasimpaticolítics: Inhibeixen el Parasimpàtic: Anticolinèrgics.
* Receptors: Fibra cardíaca, Vasos sanguinis, Fibra bronquial, Sistema Digestiu, Bufeta urinària, Secreccions hormonals i pupil·la.

## Exemples

* efedrina (que es troba en plantes del gènere Ephedra)
* pseudoefedrina (també en les Ephedra)
* amfetamina
* metamfetamina
* metilfenidate (Ritalin)
* lisdexamfetamina (Vyvanse)
* cocaïna (en la planta Erythroxylum coca, coca)
* catinona (en Catha edulis, khat)
* catina (també en C. edulis)

## Referències

* ↑ «Dorlands Medical Dictionary:sympathomimetic».

## Enllaços externs

* «Simpatomimètic» (en anglès). Medical Subject Headings.
* Sympathomimetic+amine al Diccionari d'eMedicine
* Sympathomimetic al Diccionari d'eMedicine
# Simple Common Gateway Interface

Simple Common Gateway Interface (amb acrònim SCGI) o interfície de porta comú simple, és un protocol estàndard per als servidors web que permet executar programes com si fossin aplicacions de consola (també coneguts com a línia d'ordres) que s'executen al servidor tot generant pàgines web de manera dinàmica. A diferència del CGI, el protocol SCGI té major velocitat (menor latència). SCGI és similar al protocol FastCGI.

## Servidors web que utilitzen SCGI

* Apache HTTP Server
* Cherokee
* Lighttpd
* Mathopd
* Microsoft Internet Information Services
* nginx
* Avuna HTTPD

## Vegeu també

* Protocol CGI
* Protocol FastCGI

## Referències

* ↑ «SCGI: Simple Common Gateway Interface» (en anglès). https://python.ca.+[Consulta: 28 maig 2017].
* ↑ «SCGI: A Simple Common Gateway Interface alternative» (en anglès). https://python.ca.+[Consulta: 28 maig 2017].
* ↑ «Faster Web Applications with SCGI | Linux Journal» (en anglès). http://www.linuxjournal.com.+[Consulta: 28 maig 2017].
* ↑ «scgi: Web Server HTTP SCGI and CGI» (en anglès). https://docs.racket-lang.org.+[Consulta: 28 maig 2017].
# Simplast

El simplast d'una planta és la part interior de la membrana plasmàtica en la qual l'aigua i els soluts de baix pes molecular poden moure's lliurement per difusió.
La plasmodesmata permet el flux directe de molècules petites com són els sucres, aminoàcids i els ions entre les cèl·lules. Les molècules més grosses, incloent els factors de transcripció i els virus de les plantes, també poden ser transportats amb l'ajuda d'estructures d'actina.
Això permet el flux d'aigua directe citoplasma a citoplasma i d'altres nutrients al llarg de gradients de concentració. En particular, es fa servir per als sistemes radiculars per portar nutrients des del sòl.
Es contrasta amb el flux de l'apoplast, el qual fa servir el transport per la paret cel·lular.
# Solans

«Solans o els Solans» té aquests significats:
* Solans (Montferrer i Castellbò), nucli de població del municipi de Montferrer i Castellbò, a l'Alt Urgell
* Els Solans (Mont-ral)
* Els Solans (Ulldemolins)
* Edificis:
** Solans (Coll de Nargó)
** Els Solans (Sant Bartomeu del Grau)
** Els Solans (Camprodon)
* Orografia:
** Serra dels Solans (la Torre de Cabdella), serra de la Torre de Cabdella, a la comarca del Pallars Jussà
** Serra dels Solans (Cabacés), serra de Cabacés a la comarca del Priorat
Viccionari